જોકે સુધીરને નવાઈ એ વાતની લાગી કે તેમના બાળકનું આધારકાર્ડ માત્ર 12 દિવસમાં બની ગયું હોવાનો ફોન તેના પર આવતાં તે અચરજમાં મુકાઈ ગયો હતો, કારણ તેનું કાર્ડ બનતાં છ મહિના લાગ્યા હતા. કાર્ડમાં તેમના પુત્રનો ફોટો જોયા બાદ તપાસ કરતાં જાણવા મળ્યું કે તેના નામ સામે તેની માતા મીનાક્ષીદેવીનું નામ લખેલું હતું અને સુધીરના ઘરનું સરનામું લખેલું હતું. સુધીરે બાળકના નામ અંગે પૂછતાં જણાવાયું હતું કે નામ પાછળથી બદલી શકાશે, જોકે યુઆઈડીએઆઈના નિયમ મુજબ જન્મના એક વર્ષ સુધીમાં બાળકના આધારકાર્ડ માટે રજિસ્ટ્રેશન કરાવી શકાય છે, તેમાં તેની બાયોમે‌િટ્રક માહિતીની જરૂર રહેતી નથી, કારણ તે પાંચ વર્ષ સુધી બદલાતી રહે છે, જોકે આ માટે બાળકના જન્મના પ્રમાણપત્રની ખાસ જરૂર રહે છે.